**ТЕХНОЛОГИЧНО УЧИЛИЩЕ ЕЛЕКТРОННИ СИСТЕМИ**

**към ТЕХНИЧЕСКИ УНИВЕРСИТЕТ - СОФИЯ**

**ДИПЛОМНА РАБОТА**

Тема: Чат приложение

Дипломант: Научен ръководител:

*Георги Маринов инж. Ангел Георгиев*

СОФИЯ

2 0 2 1

**Android чат приложение**

**УВОД**

В модерния свят, отдалечената комуникация е нормата. Благодарение на технологиите на 21 век, може да общуваш с хора, с които никога не си се виждал на живо, от всяка част на света. Тази комуникация може да се осъществи по много методи – под формата на видео чат (картина и звук), обаждане (само звук) или под формата на текст. Приложения, в които може да комуникираш само с текст имат предимството, че може да останеш напълно анонимен. Това е идеално за срамежливи хора или тези, които просто им е трудно да общуват на живо.

Друг много важен плюс на подобни приложения е, че може да намериш много хора, които мислят като теб и споделят твоите интереси – нещо, което е трудно постижимо ако се ограничим само до нашето близко обкръжение. Идеята на моето приложение е да може хората бързо и лесно да намерят други, споделящи интереите им, с които да разговарят временно или да завържат по-дълбоко приятелство.

Изисквания:

* Регистрация и автентикация с Google
* Лични съобщения между два потребителя
* Създаване на постоянен групов чат или временна дискусия
* Възможност за анонимно участие без регистрация
* Търсене на чатове и хора по интереси

**ПЪРВА ГЛАВА**

**МЕТОДИ И ТЕХНОЛОГИИ ЗА РЕАЛИЗИРАНЕ НА ANDROID ПРИЛОЖЕНИЯ**

* 1. **Основни принципи, технологии и развойни среди за реализиране на Android приложения**

Android приложенията са приложения за операционната система Android, използвана от почти всички смартфони и подобни устройства днес (с изключение естествено на продуктите на Apple). Най-лесно и удобно се разработват Android приложения на Java или Kotlin, но може и да се използват C++ или С# с помощта на Java NDK. Android приложения, може да се разработват на, множество развойни среди, понеже нужното за тяхната разработка са библиотеки, но Android Studio предоставя множество удобства за създаване на готови шаблони, които да използваш за база на твоето приложение, заедно с много удообен и лесен за използване интерфейс, който позволява визуализация на промените по дезайна в реално време, както и интерактивност с този дезайн под формата на промени чрез влачене с мишката.



* 1. **Съществуващи решения и реализации**

Поради възможностите, които чат приложенията предлагат и това колко интегрални са те в днешния живот, съществуват множество решения, предлагащи много различни и иновативни идеи. Текстовата комуникация между хора на големи разстояния е една от най-първите функционалности на компютъра, сигурно само изпреварено от използването им за калкулатори. Една от най-ранните реализации на чат приложението така, както го познаваме днес е Quantum Link (днес America Online).

